Pas jou eie hart op | Netwerk24
Pas jou eie hart op
Deur Stephan Joubert 15 Junie 2021 05:08
Tolla van der Merwe het eenkeer grappenderwys gesê sommige mense is so moeilik omdat hulle beton drink. Ek dink sommige siniese mense val ook in dié kategorie. Hulle wil nooit hê iemand moet hulle help soek na waar hul vreugde soek geraak het nie. Hulle wil net sinies en dikmond wees. Hulle hou van verkleineer, afskryf, afkraak, spot en beledig. Om met sulke mense te probeer praat, is om teen die noordewind te blaas.
Dit is veel beter om jou eie hart op te pas sodat so iets jou nie oorkom nie. En om mense wat nog luister na wyse raad, betyds te waarsku om nie agter hulle aan te loop nie. Om 'n siniese hart te hê, is sieldodend. Dit is om alle­ sagtheid te verloor. Dit is om deernis prys te gee. Dit is om die Lewe te verloor. Hou jou hart sag. Laat die Here dit in sy genadige hand hou.